|  |  |
| --- | --- |
| Statens vegvesen |  |
| Vegdirektoratet |  |
| Postboks 8142 Dep |  |
| 0033 Oslo |  |
|  | Vår fil: B17-HSR001-høring Statens veivesen |
|  | Vårt Arkiv: 402 |
|  | Saksbehandler: Heidi Sørlie-Rogne |

Oslo 27. mars 2017

**Høring – forslag til nytt regelverk for små elektriske kjøretøy, utvidelse av definisjonen av rullestol samt regulering av elsykkel etter bilansvarsloven**

Funksjonshemmedes Fellesorganisasjon (FFO) viser til brev om ovenfor nevnte høring. Vi vil uttale oss om den delen av høringen som gjelder utvidelse av definisjonen av rullestol.

**FFOs Hovedsynspunkt:**

* *FFO støtter Vegdirektoratets forslag om å endre definisjonen av rullestol slik at tohjuls innretninger faller innenfor og at kravet til antall hjul tas bort.*

FFO har tidligere blitt kontaktet av rullestolbruker som ønsker å ta i bruk segway-lignende innretning som rullestol. Slik forskrift om kjørende og gående, forskrift til vegtrafikkloven § 2, er utformet nå vil en slik innretning ikke regnes som en rullestol. Man vil dermed heller ikke regnes som gående etter forskriftens § 2 nr. 3 alternativ b ved bruk av en slik innretning.

For FFO er det viktig at regelverket følger den teknologiske utviklingen som skjer i samfunnet. Vi ser at det skjer en utvikling av selvbalanserende teknologi, og det er nå mulig å anskaffe innretninger med to hjul som er ment til bruk for personer med redusert gangevne. FFO er enig med Vegdirektoratet i at det er viktig at regelverket utformes slik at personer med redusert gangevne kan ta i bruk hjelpemidler som utvikles på grunn av ny teknologi. Vi støtter derfor forslaget om å endre definisjonen av rullestol slik at tohjuls innretninger faller innenfor denne gruppen. Kravet til antall hjul kan fjernes.

FFO har vært i kontakt med leverandør av selvbalanserende rullestoler. Det vi har fått av informasjon om når det gjelder bredde er at det ikke er behov for å øke tillat maksbredde utover 80 cm. Vi har ikke andre holdepunkter for at det ikke skulle være tilstrekkelig.

Med vennlig hilsen

**FUNKSJONSHEMMEDES FELLESORGANISASJON**

Lilly Ann Elvestad John Berg-Jensen

Generalsekretær Leder